Α4-0331/96

Ψήφισμα σχετικά με το πρόγραμμα της Επιτροπής για την βελτίωση της δημοσιονομικής διαχείρισης (Sound and Efficient financial Management 2000 = S.E.M. 2000)

To Eυρωπαϊκό Κοινοβούλιο,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Ελέγχου του Προϋπολογισμού (Α4-0331/96),

Α. υπενθυμίζοντας ότι η Επιτροπή ξεκίνησε ένα ευρύ πρόγραμμα για τη βελτίωση της δημοσιονομικής διαχείρισης, υπό την επωνυμία S.E.M. 2000,

B. εκτιμώντας ότι το πρόγραμμα αυτό σηματοδοτεί μία σημαντική αλλαγή στην προσέγγιση της Επιτροπής στα προβλήματα της διαχείρισης, καθόσον για πρώτη φορά γίνεται προσπάθεια να υπάρξει μία κριτική θεώρηση του θέματος, ανοικτή στις συμβολές των άλλων θεσμικών οργάνων,

Γ. εκτιμώντας ότι, ως αρμόδια επί της χορήγησης απαλλαγής αρχή, συγκαταλέγεται μεταξύ των πλέον εμπλεκομένων θεσμικών οργάνων από αυτό το πρόγραμμα μεταρρύθμισης και, κατά συνέπεια, θεωρεί σκόπιμο να συμμετάσχει στην ανάλυση των προβλημάτων και να προτείνει λύσεις, στο πλαίσιο μιας έντιμης συνεργασίας με την Επιτροπή και τα κράτη μέλη,

Δ. εκτιμώντας ότι διαθέτει επίσης νομοθετική και δημοσιονομική εξουσία και ότι, με την ιδιότητά του αυτή, μπορεί να παράσχει την υποστήριξη που απαιτούν οι αξιόπιστες πρωτοβουλίες μεταρρύθμισης,

Ε. εκτιμώντας ότι πρέπει να παρασχεθεί στα εμπλεκόμενα θεσμικά όργανα συστηματική πληροφόρηση για την εξέλιξη του προγράμματος,

ΣΤ. εκτιμώντας ότι η μεταρρύθμιση της οργάνωσης και των εσωτερικών διαδικασιών της Επιτροπής θα πρέπει να ενθαρρυνθούν και να συνεχιστούν, σύμφωνα με τις κατευθυντήριες γραμμές που κατήρτισε η Επιτροπή (εκ των προτέρων καθορισμός των δημοσιονομικών προτεραιοτήτων? δημιουργία μίας δέσμης «οικονομικών/πόρων» στο πλαίσιο κάθε γενικής διεύθυνσης, που θα λειτουργεί ως αντιστάθμιση της δέσμης «διαχείριση»? καλύτερη ρύθμιση των αρμοδιοτήτων του προσωπικού)? εκτιμώντας ωστόσο ότι οι λεπτομέρειες της μεταρρύθμισης αυτής πρέπει να διευκρινιστούν καλύτερα,

Z. εκτιμώντας ότι η αναβάθμιση της λειτουργίας της δημοσιονομικής διαχείρισης κρίνεται απαραίτητη προκειμένου να αντιμετωπισθούν οι σημαντικές προκλήσεις που θα αντιμετωπίσει ο κοινοτικός προϋπολογισμός ενόψει του 2000 (θεσμική εξέλιξη[semigr ] νέες δημοσιονομικές προοπτικές[semigr ] διεύρυνση)[semigr ] μια τέτοια αναβάθμιση θα απαιτήσει τη λήψη μιας σειράς μέτρων που θα στοχεύουν στη βελτίωση των προσόντων και της κατάρτισης του προσωπικού,

Η. υπενθυμίζοντας ότι η ελλειμματική εκτέλεση πιστώσεων έχει λάβει σοβαρές διαστάσεις και προξενεί σημαντικά αρνητικά φαινόμενα, όπως η ακινητοποίηση πόρων, η καθυστερημένη εκτέλεση στο τέλος του οικονομικού έτους και η εγκατάλειψη προγραμμάτων,

Θ. εκτιμώντας ότι τα βασικά εμπόδια για την ορθή εκτέλεση των πιστώσεων είναι τα εξής:

- ανεπάρκεια ενημέρωσης, που παρεμποδίζει τη διατύπωση ρεαλιστικών δημοσιονομικών προβλέψεων?

- καθυστερήσεις που οφείλονται στον μη σεβασμό των προθεσμιών που καθορίζονται στις δημοσιονομικές αναλήψεις υποχρεώσεων και στις δυσχέρειες για τη διάθεση των εθνικών συμμετοχών?

- κατακερματισμός των αρμόδιων εθνικών οργανισμών εκτέλεσης?

Ι. εκτιμώντας ότι η επέκταση της εκκαθάρισης των λογαριασμών, που προέβλεψε το ευρωπαϊκό συμβούλιο της Μαδρίτης, είναι ευκταία:

- στον τομέα των διαρθρωτικών ταμείων, ώστε να δώσει την δυνατότητα εξορθολογισμού του λογιστικού συστήματος καθώς και του συστήματος διαχείρισης και ελέγχου?

- για τους παραδοσιακούς ίδιους πόρους, προκειμένου να αντιμετωπιστούν τα προβλήματα που έχουν σχέση με την μη βεβαίωση δασμών και την είσπραξη των βεβαιωμένων δασμών?

ΙΑ. εκτιμώντας ότι η εφαρμογή της διαδικασίας εκκαθάρισης των λογαριασμών στους τομείς των διαρθρωτικών ταμείων και των παραδοσιακών ιδίων πόρων είναι τεχνικώς δυνατή, υπό την προϋπόθεση ότι η διαδικασία αυτή θα προσαρμοστεί στις ιδιαιτερότητες των τομέων αυτών,

ΙΒ. υπενθυμίζοντας ότι οι οικονομικές διορθώσεις που ενδεχομένως εφαρμόζονται στον τομέα των διαρθρωτικών ταμείων δεν μπορούν να έχουν ως αποτέλεσμα τον περιορισμό της επίδρασης αυτού του χρηματοδοτικού μέσου,

ΙΓ. εκτιμώντας ότι η θέσπιση ενός συστήματος δειγματοληπτικού ελέγχου για τη χορήγηση της έγκρισης του δημοσιονομικού ελεγκτή, μπορεί να ανταποκριθεί στις απαιτήσεις απλοποίησης, αλλά θα απαιτούσε το κατάλληλο κανονιστικό πλαίσιο,

ΙΔ. εκτιμώντας ότι η συνέχεια που δίνεται στα ψηφίσματα του Κοινοβουλίου στον τομέα της χορήγησης απαλλαγής και δημοσιονομικού ελέγχου, πρέπει να διασφαλίζεται σε επίπεδο όχι απλώς Επιτροπής, αλλά και σε επίπεδο των εθνικών διοικητικών αρχών που είναι επιφορτισμένες με την αποκεντρωμένη εκτέλεση του προϋπολογισμού,

ΙΕ. ενθαρρύνοντας τις πρωτοβουλίες της Επιτροπής στον τομέα των εξωτερικών ελέγχων (εκχώρηση αρμοδιοτήτων στους εθνικούς ελεγκτές? κοινό πρόγραμμα των αρχών εθνικού και κοινοτικού ελέγχου? θέσπιση κοινής μεθοδολογίας ελέγχου),

ΙΣΤ. εκτιμώντας ωστόσο ότι στις πρωτοβουλίες αυτές θα πρέπει να εμπλέκονται περισσότερο τα εθνικά όργανα ελέγχου,

ΙΖ. εκτιμώντας ότι η διάπραξη απατών μπορεί να διευκολυνθεί από ορισμένους νομοθετικούς μηχανισμούς και ότι θα πρέπει να αναληφθούν πρωτοβουλίες για την ταυτόχρονη εξάλειψη αυτών των ρυθμιστικών μηχανισμών της υφιστάμενης νομοθεσίας και να αποφευχθεί δημιουργία ανάλογων μηχανισμών στο μέλλον,

ΙΗ. εκτιμώντας ότι η δράση της αξιολόγησης θα πρέπει να διέπεται ταυτόχρονα από την μέγιστη ανεξαρτησία και αναδρομικότητα/προϋπόθεση, έναντι των νομοθετικών, οικονομικών και δημοσιονομικών αποφάσεων που στηρίζει,

ΙΘ. εκτιμώντας ότι μία συνολική μελλοντική αξιολόγηση του S.E.M. 2000 θα καταστεί αργότερα αναγκαία προκειμένου να πιστοποιηθεί αν το πρόγραμμα αυτό αντιμετώπισε τις επικρίσεις που διατυπώθηκαν από το Κοινοβούλιο, το Συμβούλιο και το Ελεγκτικό Συνέδριο στο πλαίσιο της διαδικασίας χορήγησης απαλλαγής, της Δήλωσης Διαβεβαίωσης και των ψηφισμάτων που αναφέρονται στον δημοσιονομικό έλεγχο,

Κ. επισημαίνοντας ότι, ενδεχομένως θα αποδειχθεί αναγκαίο να προσαρμόσει στις διάφορες πτυχές της μεταρρύθμισης τις εσωτερικές διαδικασίες στον τομέα της χορήγησης απαλλαγής και του δημοσιονομικού ελέγχου,

1. δεσμεύεται να συμβάλει στο νέο πρόγραμμα στον τομέα της ανάλυσης, της υποβολής προτάσεων και, αν κριθεί αναγκαίο, της νομοθετικής και δημοσιονομικής υποστήριξης?

2. ζητεί από την Επιτροπή να το ενημερώνει συστηματικά σχετικά με τα αποτελέσματα των αναλύσεών της καθώς και των αναλύσεων που διενεργούνται σε συνεργασία με τα κράτη μέλη, καθώς και με τις συγκεκριμένες υιοθετηθείσες πρωτοβουλίες?

Διαδικασίες οργάνωσης στο εσωτερικό της Επιτροπής

3. καλεί την Επιτροπή:

α) να ακολουθήσει την εμπειρία του εκ των προτέρων καθορισμού των δημοσιονομικών προτεραιοτήτων που εστέφθη με επιτυχία?

β) να προσδώσει στη δέσμη «οικονομικά» πραγματικό αντισταθμιστικό ρόλο στο εσωτερικό κάθε γενικής διεύθυνσης με την ανάθεση του καθήκοντος αξιολόγησης των επιλογών του διαχειριστή, με βάση τη σχέση κόστους/ωφέλειας[semigr ]

γ) να συγχωνεύσει τις υπηρεσίες που είναι αρμόδιες για την διαχείριση των οικονομικών και ανθρώπινων πόρων ή, τουλάχιστον, να κωδικοποιήσει τις διαδικασίες συντονισμού μεταξύ των υπηρεσιών αυτών[semigr ] δ) να εγκρίνει ένα ρυθμιστικό πλαίσιο που θα καθορίζει τις αρχές όσον αφορά την ανάληψη της πειθαρχικής και οικονομικής ευθύνης των παραγόντων της δημοσιονομικής διαδικασίας, προσδιορίζοντας ειδικότερα τους όρους για την εκκίνηση και την εξέλιξη της διαδικασίας, και να αναθέσει στα θεσμικά όργανα την αρμοδιότητα να αποφασίζουν τους τρόπους εφαρμογής των ρυθμίσεων αυτών στο πλαίσιο των εσωτερικών τους κανονισμών[semigr ]

ε) να συνεχίσει τη δραστηριότητα που έχει αναλάβει στον τομέα της αναβάθμισης της λειτουργίας της δημοσιονομικής διαχείρισης και να υποβάλει έκθεση σχετικά με τα μέτρα που λήφθησαν ή που προτίθενται να ληφθούν για την ενίσχυση των προσόντων και της κατάρτισης του προσωπικού[semigr ]

Εκτέλεση του προϋπολογισμού

4. καλεί τα θεσμικά όργανα να δημιουργήσουν σε κάθε μια από τις γενικές τους διευθύνσεις μια ομάδα για τον προϋπολογισμό, κατά τα πρότυπα της Επιτροπής.

5. ζητεί από την Επιτροπή:

α) να λάβει μέτρα για την ταξινόμηση της πληθώρας των πληροφοριών σχετικά με την εκτέλεση του ΕΓΤΠΕ - Τμήμα Εγγυήσεων και των διαρθρωτικών ταμείων, προς όφελος της ίδιας, του Κοινοβουλίου και του Συμβουλίου?

β) να προτείνει τη λήψη μέτρων και την επιβολή κυρώσεων σε περίπτωση άτακτης συρροής πληροφοριών?

γ) να λάβει μέτρα για την διασφάλιση της εκ των προτέρων διάθεσης της εθνικής οικονομικής συμμετοχής?

δ) να τηρούνται αυστηρά οι καθορισμένες προθεσμίες που αναλαμβάνονται στις συμβατικές δεσμεύσεις?

6. προτείνει τα κράτη μέλη να συγκεντρώσουν σε ένα και μόνο οργανισμό τις λειτουργίες συντονισμού των διαφόρων κεντρικών και περιφερειακών διοικήσεων που είναι αρμόδιες για την εκτέλεση του προϋπολογισμού και να επιφορτίσουν τον οργανισμό αυτό με την εκπροσώπησή τους έναντι της Επιτροπής[semigr ]

7. καλεί το Συμβούλιο και την Επιτροπή να συζητήσουν με το Κοινοβούλιο τη θέσπιση διαδικασίας ενημέρωσης της εκτέλεσης του προϋπολογισμού και των οικονομικών προβλέψεων, ούτως ώστε να βελτιωθεί η εκτέλεση του προϋπολογισμού και να προσαρμόζονται οι δημοσιονομικές προβλέψεις για το επόμενο οικονομικό έτος[semigr ]

Δημοσιονομική ευθύνη των κρατών μελών στον τομέα της εφαρμογής του κοινοτικού προϋπολογισμού. Εκκαθάριση των λογαριασμών και οικονομικές επανορθώσεις - επιλεξιμότητα

8. ζητεί από την Επιτροπή να προτείνει ρυθμιστικά και διοικητικά μέτρα για την προσαρμογή του συστήματος εκκαθάρισης των λογαριασμών στις ιδιαιτερότητες των διαρθρωτικών ταμείων και των παραδοσιακών ιδίων πόρων και κυρίως:

α) αναθεώρηση των άρθρων 23 και 24 του κανονισμού περί συντονισμού των ταμείων?

β) κωδικοποίηση σε έναν κανονισμό των κριτιρίων επιλεξιμότητας των διαρθρωτικών δράσεων?

γ) ενίσχυση του ρυθμιστικού μηχανισμού και συστηματικοποίηση των ελέγχων όσον αφορά τα λογιστικά στοιχεία των εθνικών συστημάτων ελέγχου και διαχείρισης στον τομέα των παραδοσιακών ιδίων πόρων?

Εξορθολογισμός των ελέγχων και πρόληψη της απάτης

9. ζητεί από την Επιτροπή να υποβάλει πρόταση για να προσαρμόσει τον δημοσιονομικό κανονισμό στο σύστημα δειγματοληπτικού ελέγχου που προτίθεται να θεσπίσει σταδιακά[semigr ]

10. προτείνει στα κράτη μέλη και την Επιτροπή να καταρτίσουν κώδικα συμπεριφοράς που θα στοχεύει στην ενημέρωση του Κοινοβουλίου και του Συμβουλίου σχετικά με τη συνέχεια που δίνεται στα ψηφίσματα και τις συστάσεις τους στον τομέα της χορήγησης απαλλαγής και του δημοσιονομικού ελέγχου[semigr ]

11. καλεί την Επιτροπή να καθιερώσει την ευρεία συμμετοχή των εθνικών υπηρεσιών ελέγχου στο πρόγραμμά της που στοχεύει στον συντονισμό των δραστηριοτήτων ελέγχου και στην εναρμόνιση των μεθόδων[semigr ]

12. ζητεί από την Επιτροπή να συνεχίσει και να επεκτείνει και σε άλλους τομείς τις δραστηριότητες έρευνας των κανονιστικών μηχανισμών που διευκολύνουν την απάτη στην αγροτική νομοθεσία και στους ιδίους πόρους[semigr ]

13. προτείνει στην Επιτροπή και το Συμβούλιο να καταλήξουν από κοινού σε ένα κώδικα για την πρόληψη της απάτης, με τον οποίο τα θεσμικά όργανα θα αναλάβουν την υποχρέωση να ζητούν γνωμοδότηση ενός οργάνου αρμόδιου για θέματα ελέγχου του προϋπολογισμού πριν από την υποβολή οιασδήποτε προτάσεως ή διεξαγωγή διαπραγματεύσεων[semigr ]

Αξιολόγηση

14. καλεί την Επιτροπή:

α) να διασφαλίσει ένα καθεστώς ανεξαρτησίας στις μονάδες αξιολόγησης που προτίθεται να δημιουργήσει στις γενικές διευθύνσεις[semigr ]

β) να συντονίσει το πρόγραμμα αξιολόγησης με το χρονοδιάγραμμα των νομοθετικών και δημοσιονομικών αποφάσεων[semigr ]

γ) να προτείνει τροποποίηση του δημοσιονομικού κανονισμού που προβλέπει ότι πριν από τη λήψη οιασδήποτε νομοθετικής απόφασης ή την έγκριση προγραμμάτων που έχουν δημοσιονομικές επιπτώσεις θα πρέπει να προηγείται διενέργεια αξιολόγησης[semigr ]

δ) να πιστοποιήσει την επάρκεια των πιστώσεων που έχουν εγγραφεί για την εκτίμηση ανά δημοσιονομικό τομέα και να υποβάλει έκθεση[semigr ]

ε) να θέσει στη διάθεση του Ευρωπαϊκού Κοινοβουλίου, ενδεχομένως μέσω του δικτύου πληροφορικής, το σύνολο των αποτελεσμάτων της αξιολόγησης αυτής[semigr ]

15. καλεί τα κράτη μέλη και την Επιτροπή να προσδιορίσουν καλύτερα σε συνεργασία, και κατ' εφαρμογή της αρχής της επικουρικότητας, τον αντίστοιχο ρόλο τους για την αξιολόγηση στον κάθε δημοσιονομικό τομέα[semigr ]

16. δηλώνει ότι, όσον αφορά τις διαδικασίες ελέγχου του προϋπολογισμού και χορήγησης απαλλαγής, θα προχωρήσει στις προσαρμογές που έχουν καταστεί αναγκαίες από τις διάφορες πτυχές της μεταρρύθμισης? ζητεί τα κράτη μέλη να ανακοινώνουν στο εφεξής στην αρμόδια για την απαλλαγή αρχή, μέσω της Επιτροπής, τη συνέχεια που έδωσαν στις παρατηρήσεις που περιέχονται στις αποφάσεις περί απαλλαγής και σε εκείνες που αφορούν την εκτέλεση του προϋπολογισμού[semigr ]

17. επιφυλάσσεται να αξιολογήσει τη μελλοντική πρόοδο του συστήματος S.E.M. 2000, προκειμένου να διαπιστώσει αν η πρόοδος αυτή επέτρεψε την επίλυση των σεσημασμένων προβλημάτων στις δράσεις που περατώνουν τις διαδικασίες χορήγησης απαλλαγής και τις λοιπές δράσεις που άπτονται του δημοσιονομικού ελέγχου[semigr ]

18. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.